laion/Wikipedia-Exotic huggingface dataset:
অমূল্যকুমার দাশগুপ্ত

অমূল্যকুমার দাশগুপ্ত (১৬ই জুন, ১৮৯৯—৫ই মার্চ, ১৯৭৩) বাঙালি লেখক ও শিক্ষাবিদ। ঝালকাঠির কূলকাঠি গ্রামে তিনি জন্মগ্রহণ করেন। মৃত্যুবরণ করেন পশ্চিমবঙ্গের কাঁথিতে। তিনি "সম্বুদ্ধ" নামে খ্যাত। অমূল্যকুমার দাশগুপ্ত অনুশীলন দলের একজন সক্রিয় সদস্য হিসাবে ব্রিটিশবিরোধী সহিংস আন্দোলনে যোগদান করেন এবং কারাবরণ করেন। তিনি বিভিন্ন মেয়াদে বরিশাল বি.এম. কলেজ, দৌলতপুর বি.এল. কলেজ, ফরিদপুর রামাদিয়া কলেজ, পাবনা এডোয়ার্ড কলেজ ও কাঁথি পি.কে. কলেজে রাষ্ট্রবিজ্ঞানের অধ্যাপনা করেন। তিনি আনন্দবাজার পত্রিকা এবং শনিবারের চিঠির সহ সম্পাদকের দায়িত্ব পালন করেন। অমূল্যকুমার দাশগুপ্ত ১৯৩৩ সালে কলকাতা বিশ্ববিদ্যালয় থেকে রাষ্ট্রবিজ্ঞানে এম.এ. পাশ করেন। ছাত্রাবস্থায় তিনি বিপ্লবী সংগঠন অনুশীলন সমিতির একজন সক্রিয় সদস্য হিসেবে ব্রিটিশবিরোধী সহিংস আন্দোলনে অংশ নেন। ১৯৩৩ সালে আলীপুর বোমা মামলায় ব্রিটিশ সরকার তাকে গ্রেফতার করে। বন্দি থাকা অবস্থায় কারাগার থেকে পরীক্ষা দিয়ে তিনি এম.এ. ও ল' পাশ করেন। প্রায় পাঁচ বছর বন্দী থাকার পর ১৯৩৭ সালে কারাগার থেকে মুক্তি লাভ করেন। কারাগার থেকে মুক্ত হওয়ার পরের বছর ১৯৩৮ সালে তিনি বরিশাল বি.এম. কলেজে অর্থনীতি ও রাষ্ট্রবিজ্ঞানে অধ্যাপনা শুরু করেন। এখানে প্রায় দুই বছর অধ্যাপনা করার পর দৌলতপুর বি.এল. কলেজ, গোপালগঞ্জ রামদিয়া শ্রীকৃষ্ণ কলেজ, পাবনা অ্যাডওয়ার্ড কলেজ ও কাঁথি পি.কে. কলেজে ১৯৭৩ সালের ১৪ ফেব্রুয়ারি পর্যন্ত বিভিন্ন মেয়াদে রাষ্ট্রবিজ্ঞানের অধ্যাপনা করেন। অধ্যাপনার পাশাপাশি তিনি ১৯৪৬-৪৭ সাল পর্যন্ত আনন্দ বাজার পত্রিকা ও শনিবারের চিঠি'র সহসম্পাদকের দায়িত্ব পালন করেন। অমূল্যকুমার দাশগুপ্ত মুলত গল্প ও গোয়েন্দা কাহিনী রচনার মাধ্যমে খ্যাতি অর্জন করেন। তিনি তার লেখায় ব্যঙ্গ ও হাস্যরস সৃষ্টিতে তার পারদর্শিতা দেখিয়েছেন। ডায়লেকটিক (১৯৩৯) শিকার কাহিনী (১৯৪৬) ছেলেধরা জয়ন্ত (গোয়েন্দা কাহিনী; ১৯৬৬) শামসুজ্জামান খান; সেলিনা হোসেন, সম্পাদকগণ (জুন ২০১১)। বাংলা একাডেমী চরিতাভিধান। ঢাকা, বাংলাদেশ: বাংলা একাডেমী। পৃষ্ঠা ১৪। আইএসবিএন 984-07-5138-7।
১৯৭৩

উইকিমিডিয়া কমন্সে ১৯৭৩ সংক্রান্ত মিডিয়া রয়েছে। ১৯৭৩ গ্রেগরীয় বর্ষপঞ্জির একটি সাধারণ বছর। ২০ জানুয়ারি - মার্কিন প্রেসিডেন্ট রিচার্ড নিক্সনের তার দ্বিতীয় মেয়াদের জন্য নির্বাচিত হন। ২১ জানুয়ারি - ডেনমার্ক কমিউনিস্ট লীগ সংগঠিত হয়। ২৯ মার্চ - মার্কিন সৈন্য ভিয়েতনাম ত্যাগ করে। ১১ সেপ্টেম্বর - চিলির নির্বাচিত সরকারের প্রধান ও প্রগতিশীল দেশনায়ক সালভেদর আলেন্দেকে হত্যা করে প্রতিবিপ্লবীরা ক্ষমতা দখল করে। ২৪ এপ্রিল - শচীন টেন্ডুলকার, ভারতীয় ক্রিকেটার। ৬ আগস্ট - ভেরা ফারমিগা, মার্কিন অভিনেত্রী, চলচ্চিত্র পরিচালক, ও প্রযোজক। ১০ অক্টোবর - বিকাশ ধোরাসু, ফরাসী ফুটবলার। ২৫ নভেম্বর - লরেন্স হার্ভি, লিথুয়ানীয় ব্রিটিশ অভিনেতা। (জ. ১৯২৮) ১৮ ডিসেম্বর - কমরেড মুজফ্‌ফর আহমদ, ভারতের কমিউনিস্ট পার্টির নেতা। (জ. ১৮৮৯)
অঘোষ অলিজিহ্ব্য উষ্মধ্বনি

এই নিবন্ধে ধ্বনি প্রতীক রয়েছে। সঠিক রেন্ডারিং সমর্থন ছাড়া, আপনি হয়ত phonetic symbols-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। অঘোষ অলিজিহ্ব্য ঊষ্মধ্বনি একটি ব্যঞ্জনধ্বনি যা বিশ্বের বিভিন্ন ভাষায় ব্যবহার করা হয়। আন্তর্জাতিক ধ্বনিমূলক বর্ণমালায় এটিকে গ্রীক বর্ণ ⟨χ⟩ (কাই বা খাই) দিয়ে চিহ্নিত করা হয়। আমেরিকান ধ্বনিমূলক বর্ণমালায় এই ধ্বনিকে ⟨x̣⟩ দিয়ে চিহ্নিত করা হয়।
অঘোষ পশ্চাত্তালব্য উষ্মধ্বনি

অঘোষ পশ্চাত্তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়। আইপিএতে [x] বাংলা লিপিতে কোনও বিশেষ বর্ণ নেই।
ঘোষ পশ্চাত্তালব্য উষ্মধ্বনি

ঘোষ পশ্চাত্তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়। আইপিএতে [ɣ] বাংলা লিপিতে কোনও বিশেষ বর্ণ নেই।
ঘোষ তালব্য উষ্মধ্বনি

ঘোষ তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়। আইপিএতে [ʝ] বাংলা লিপিতে এই ধ্বনির কোনও বিশেষ বর্ণ নেই। এই বর্ণটির উচ্চারণস্থান বাংলা "জ,‌‌" ও "ই"-এর মধ্যে অবস্থিত। এটি গ্রিক ভাষা ছাড়াও বিশ্বের অনেক ভাষায় ব্যবহার করা হয়।
রূপধ্বনিতত্ত্ব

রূপধ্বনিতত্ত্ব (ইংরেজি Morphophonology, morphophonemics বা morphonology) ভাষাবিজ্ঞানের একটি শাখা যেখানে রূপমূলসমূহের ধ্বনিতাত্ত্বিক গঠন, রূপমূলগুলি সংযোজনের সময় ধ্বনিসমূহের সংযোজন ও পরিবর্তন, ইত্যাদি আলোচনা করা হয়। একই রূপমূলের বিভিন্ন রূপের ধ্বনিমূলগত পার্থক্য আলোচনা করা, একই রূপমূলের বিভিন্ন রূপের উপস্থিতিস্থল (distribution) নির্ণয় করা, রূপধ্বনিতত্ত্বের নিরিখে ভাষার কাঠামোর বর্ণনা দেওয়া এই তত্ত্বের কাজ। এখানে ইংরেজি "capacious" বনাম "capacity" শব্দজুড়ির উদাহরণটি লক্ষনীয়। "capacious" শব্দে প্রথম "a" বর্ণটির উচ্চারণ "এই" ([eI])-এর মত, কিন্তু "capacity" শব্দে এটি "আ"([a])-এর মত শোনায়। এই ধ্বনি পরিবর্তনটি লাতিন থেকে আগত কিছু শব্দের রূপধ্বনিতত্ত্ব গবেষণা করে নিয়মের মাধ্যমে বর্ণনা করা সম্ভব। এ ধরনের আলোচনাগুলিই রূপধ্বনিতত্ত্বের আলোচ্য বিষয়। "সংরক্ষণাগারভুক্ত অনুলিপি"। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৭।
নিকোলাই ত্রুবেৎস্‌কোয়

রাজপুত্র নিকোলাই সের্গেইয়েভিচ ত্রুবেৎস্‌কোয় (রুশ: Николай Сергеевич Трубецкой)(মস্কো, ১৫ই এপ্রিল, ১৮৯০ - ভিয়েনা, ২৫শে জুন, ১৯৩৮) ছিলেন একজন রুশ ভাষাবিজ্ঞানী ও চেকোস্লোভাকিয়ার প্রাহা (প্রাগ) শহরে অবস্থিত সাংগঠনিক ভাষাবিজ্ঞান ধারার অন্যতম প্রতিষ্ঠাতা। তাকে রূপধ্বনিতত্ত্বের জনক হিসেবে গণ্য করা হয়। ভাষাবিজ্ঞানের ধ্বনিতত্ত্ব শাখায় ত্রুবেৎস্‌কোয় অসামান্য অবদান রেখেছেন। তিনি বিভিন্ন ভাষার ধ্বনিতাত্ত্বিক সংশ্রয়গুলোর (phonological systems) বিশ্লেষণ করেন এবং এগুলো থেকে সাধারণ ও সার্বজনীন ধ্বনিতাত্ত্বিক বিধি আবিষ্কারের চেষ্টা করেন। তার জীবনের শ্রেষ্ঠ কাজ Grundzüge der Phonologie (ধ্বনিতত্ত্বের মূলনীতি) তার মৃত্যুর পরে প্রকাশিত হয়। এই বিখ্যাত গ্রন্থেই তিনি কোন ভাষার গঠনের ক্ষুদ্রতম স্বতন্ত্র এককের সংজ্ঞা দেন ও এর নাম দেন স্বনিম (phoneme)। তার এই গ্রন্থ ধ্বনিতত্ত্ব-কে ধ্বনিবিজ্ঞান থেকে পৃথক একটি শাখা হিসেবে প্রতিষ্ঠায় বড় ভূমিকা পালন করে।
ঘোষ মূর্ধন্য উষ্মধ্বনি

ঘোষ মূর্ধন্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়। আইপিএতে [ʐ] বর্তমান বাংলা লিপিতে এই ধ্বনির কোনও বিশেষ বর্ণ নেই। এই ধ্বনিটি বাংলা ভাষায় ধ্বনিমূল হিসাবে ব্যবহৃত নয়, অথচ অনেকে "র" বর্ণটিকে পূরকধ্বনি হিসাবে [ʐ] বলে, বিশেষতঃ শব্দের আদিতে, যেমন রুচি/ɹutɕi/[ʐutɕi]। ঘোষ মূর্ধন্য ঊষ্মধ্বনিটি রুশ, পোলীয়, উবিখ, ও দ্রাবিড় ভাষাগুলোতে বেশ প্রচলিত। তাছাড়া, বাংলা ভাষাসহ ম্যান্ডারিন চীনা, কিচে, ও সুয়েডীয় ভাষায় এই ধ্বনিটি/ɹ/-এর পূরকধ্বনি হিসাবে [ʐ] উচ্চারিত হয়।
লুই ইয়েল্ম্‌স্লেভ

লুই ইয়েল্ম্‌স্লেভ (ডেনীয়: Louis Hjelmslev, আইপিএ:[lui ˈjɛlˀmslɛʊ̯ˀ]) (৩রা অক্টোবর, ১৮৯৯ - ৩০শে মে, ১৯৬৫) একজন ডেনীয় ভাষাবিজ্ঞানী। তার কাজের ওপর ভিত্তি করে ভাষাবিজ্ঞানের কোপেনহেগেন ধারার আবির্ভাব ঘটে। তিনি কোপেনহেগেন, প্রাগ ও প্যারিসে তুলনামূলক ভাষাবিজ্ঞান অধ্যয়ন করেন। ১৯৩১ সালে তিনি Cercle Linguistique de Copenhague প্রতিষ্ঠায় সাহায্য করেন। হান্স-ইয়র্গেন উলডাল-এর সাথে তিনি Glossematik (ইং. Glossematics; বাং. শব্দপরিসংখ্যান) নামে ভাষার একটি নতুন তত্ত্ব প্রবর্তন করেন। Circolo Glossematico The Glossematics Portal
জিন বার্কো গ্লীসন

জিন বার্কো গ্লিসন (ইংরেজি: Jean Berko Gleason) একজন মার্কিন মনোভাষাবিজ্ঞানী ও বোস্টন বিশ্ববিদ্যালয়ের প্রফেসর এমেরিটা। তিনি ১৯৫৮ সালে উদ্ভাবিত উগ্‌ পরীক্ষা-র (Wug test) জন্য বিখ্যাত। পরীক্ষাটিতে শিশুরা কীভাবে কোনো ভাষার ব্যাকরণের জ্ঞান অর্জন করে, তা অনুসন্ধান করা হয়। Psycholinguistics, 2nd ed. (1997), Wadsworth Publishing. The Development of Language, 6th ed. (2005), Allyn & Bacon. গ্লিসনের হোমপেজ উগ্‌ পরীক্ষার ব্রিটিশ সংস্করণ[স্থায়ীভাবে অকার্যকর সংযোগ]
পেপটাইড বন্ধন

একটি আলফা অ্যামিনো অ্যাসিডের কারবক্সি গ্রুপের সাথে আরেকটি আলফা অ্যামিনো অ্যাসিডের অ্যামিনো গ্রুপের ঘনীভবন বিক্রিয়ায় যে বিশেষ আমাইড বন্ধন সৃষ্টি হয় তা-ই পেপটাইড বন্ধন। প্রোটিনের ভিতরে অ্যামিনো অ্যাসিডরা এই বন্ধনেই আবদ্ধ থাকে। রেসোনান্সের ফলে পেপটাইড বন্ধনে ৪০% দ্বিবন্ধন বৈশিষ্ট্য (৬০% একবন্ধন) আছে। "Nomenclature and Symbolism for Amino Acids and Peptides. Recommendations 1983"। European Journal of Biochemistry। 138 (1): 9–37। ১৯৮৪। আইএসএসএন 0014-2956। ডিওআই:10.1111/j.1432-1033.1984.tb07877.x । পিএমআইডি 6692818। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গ্র্যান্ডমাস্টার (দাবা)

আন্তর্জাতিক গ্র্যান্ডমাস্টার দাবা খেলার সর্বোচ্চ খেতাব যা দাবা খেলার আন্তর্জাতিক সংগঠন ফিদে কর্তৃক দেওয়া হয়। বিশ্ব চ্যাম্পিয়ন হওয়া ছাড়া গ্র্যান্ডমাস্টার হল একমাত্র খেতাব যা একজন দাবা খেলোয়াড় অর্জন করতে পারে। একবার অর্জন করার পর আজীবন একজন খেলোয়াড় এই পদবীর দাবিদার থাকেন। দাবার পরিভাষায় সংক্ষেপে এই পদবীকে বলা হয় জিএম। (এছাড়া দাবার অন্যান্য পদবী বা খেতাব সংক্ষেপিত হয় এইভাবে, এফএম অর্থ ফিদে মাস্টার; সিএম অর্থ ক্যান্ডিডেট মাস্টার, আইজিএম অর্থ ইন্টারন্যাশনাল গ্র্যান্ডমাস্টার।) গ্র্যান্ডমাস্টার, ‌আন্তর্জাতিক মাস্টার এবং ফিদে মাস্টার পদবী মহিলা ও পুরুষ উভয়েই অর্জন করতে পারে। ১৯৭৮ সালে মহিলা দাবার বিশ্ব চ্যাম্পিয়ন, নোনা গাপ্রিন্দাশভিলিকে ফিদের বিশেষ বিবেচনায় গ্রান্ডমাস্টার খেতাব দেয়া হয়। "Grandmaster (GM) - Chess Terms"। Chess.com (ইংরেজি ভাষায়)। সংগ্রহের তারিখ ২০২৪-০৭-০৫।  Sunnucks, Anne (১৯৭০), The Encyclopaedia of Chess, St. Martins Press, আইএসবিএন 978-0-7091-4697-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Requirements for FIDE Titles" from the FIDE Handbook "World Top Chess players" FIDE
ব্যাকরণ

ভাষাবিজ্ঞানের পরিভাষায় ব্যাকরণ বলতে সাধারণত ভাষার কাঠামোর, বিশেষ করে শব্দ ও বাক্যের কাঠামোর, গবেষণাকে বোঝায়। এ অর্থে ব্যাকরণ হল কোন ভাষার রূপমূলতত্ত্ব ও বাক্যতত্ত্বের আলোচনা। কখনও কখনও আধুনিক ভাষাবিজ্ঞানে ব্যাকরণ পরিভাষাটি দিয়ে কোন ভাষার কাঠামোর সমস্ত নিয়মকানুনের বর্ণনাকে বোঝানো হয়, এবং এই ব্যাপকতর সংজ্ঞার ভেতরে ঐ ভাষার ধ্বনিতত্ত্ব ও প্রয়োগতত্ত্বের আলোচনাও চলে আসে। উপরে দেওয়া ব্যাকরণের সংজ্ঞাগুলি মূলত উচ্চতর ভাষাবিজ্ঞানী মহলে প্রচলিত এবং এ ধরনের ব্যাকরণকে বর্ণনামূলক ব্যাকরণও বলা হয়। অন্যদিকে স্কুল কলেজে পাঠ্য ব্যাকরণগুলিতে ভাষার সম্পূর্ণ নিরপেক্ষ বৈজ্ঞানিক বর্ণনা থাকে না, বরং এগুলিতে সাধারণত মান ভাষার কাঠামোর কিছু বিবরণের পাশাপাশি আদর্শ বা মান ভাষাতে লেখার বিভিন্ন উপদেশমূলক নিয়ম বিধিবদ্ধ করে দেওয়া থাকে। এগুলিকে বলা হয় বিধানবাদী ব্যাকরণ। ব্যাকরণ শব্দটির বুৎপত্তিগত অর্থ হলো "বিশেষরূপে বিশ্লেষণ " (বি + আ + কৃ + অন) বিশেষ এবং সম্যকরূপে বিশ্লেষণ। ভাষার সংজ্ঞা প্রসঙ্গে নানান সাহিত্যিক নানান মতামত লক্ষ্য করা যায় তবে যে সমস্ত মতামতগুলি গ্রহণযোগ্য তাদের মধ্যে উল্লেখযোগ্য হলো- ড. মুহাম্মদ শহীদুল্লাহ্ এর মতে, যে শাস্ত্রে জানিলে বাঙ্গালা ভাষা শুদ্ধরূপে লিখিতে, পড়িতে ও বলিতে পাড়াযায় তাহার নাম বাঙ্গালা ব্যাকরণ। ব্যাকরণ ভাষার অনুগামী এবং ভাষাকে বিশ্লেষণ ও বর্ণনা করে।ব্যাকীণ ভাষার স্বরূপ ও প্রকৃতি নিয়ে আলোচনা করে। ব্যাকরণকে ভাষার সংবিধান বলে। ভারত উপমহাদেশের প্রথম ব্যাকরণ গ্রন্থটির নাম হচ্ছে অষ্টাদধয়ী। এ ব্যাকরণটি আর্য বা সংস্কৃত ভাষায় রচিত এটি লিখেছেন পাণিনি। ১. প্রথম বাংলা ব্যাকরণ প্রকাশিত হয় ১৭৪৩ সালে পর্তুগিজ ভাষায়। এর লেখক ছিলেন মানোয়েল দা আসুম্পসাঁও। তাঁর বাংলা-পর্তুগিজ অভিধানের ভূমিকা অংশ হিসেবে তিনি এটি রচনা করেন।এটি রোমান হরফে লেখা হয়েছি। মূলত পর্তুগিজরা বাংলায় এসে ব্যবসা-বাণিজ্য করতে পারে সেই জন্য এই ব্যাকরণ লেখা হয়েছে। এই ব্যাকরণ এর নাম পর্তুগিজ বাংলা ব্যাকর। যেহেতু টাইপ মেশিন রোমানরা তৈরি করেছে তাই এর মধ্যে রোমান হরফ ছাড়া আর হরফ না থাকাই রোমান হরফে ব্যাকরণটি প্রকাশ করতে হয়েছে। ২. এরপর ১৭৭৮ সালে প্রকাশিত হয় মাদ্রাজ থেকে নাথানিয়েল ব্রাসি হ্যালহেড প্রণীত। যাকে ( N.B Halhed) নামেও বলা যায়।ইংরেজি ভাষায় রচিত পূর্ণাঙ্গ একটি বাংলা ব্যাকরণ। নাথালিয়েন ব্রাসি হেলহেড এটি লিখেছিলেন ১৭৭৬ সালে প্রকাশ হয় ১৭৭৮ সালে এ ব্যাকরণ এর নাম ছিল (A grammar of the Bengal language) ৩. এরপর সম্পূর্ণ বাংলা ভাষায় ব্যাকরণ হচ্ছে গৌড়ীয় ব্যাকরণ। এটি লিখেছেন রাজা রামমোহন রায় ১৮২৯ সালে। তবে রাজা রামমোহন রায়ের মৃত্যুর পরে কলকাতার একটি প্রতিষ্ঠান (School book Society of Kolkata) প্রকাশ করেন এ প্রকাশকাল ১৮৩৩। বাংলা ব্যাকরণ
হ্যান্ডবল

হ্যান্ডবল এক প্রকারের দলীয় খেলা। এই খেলাটি অনেকটা ফুটবলের মতো, তবে পার্থক্য হলো হ্যান্ডবলে হাত দিয়ে বল আদানপ্রদান করা হয়।এই খেলাতে মোট ১২ জন খেলয়ার থেকে এবং ৭ জন খেলোয়াড় মাঠে খেলে। যেসব দেশে এ খেলার প্রচলন রয়েছে তাদের মধ্যে, পোল্যান্ড, সাইপ্রাস, রোমানিয়া, রাশিয়া, ইউক্রেন, মলদোভা, বেলারুশ, গ্রীস, যুক্তরাজ্য, তুরস্ক, জর্জিয়া, আর্মেনিয়া ও আজারবাইজান উল্লেখযোগ্য।ইত্যাদি International Handball Federation (IHF) USA Team Handball Australian Handball Federation (AHF) European Handball Federation (EHF) EHF Champions League Official rules in English, French and German WorldHandball.com Team Handball News - Handball news and commentary FAQ - Frequently Asked Questions concerning the sport, its organization and popularity
ডেভিড ডিরিঙ্গার

ডেভিড ডিরিঙ্গার (১৬ জুন ১৯০০ - ১৩ ফেব্রুয়ারি ১৯৭৫) একজন ব্রিটিশ ভাষাবিজ্ঞানী, প্রত্নবিদ ও লেখক ছিলেন। তিনি লিখন পদ্ধতি-র ওপর বহু জনপ্রিয় বই লিখেছেন। ডিরিঞ্জার ১৯০০ সালের ১৬ই জুন তৎকালীন অস্ট্রিয়ার অংশ ত্‌লুমাচে (বর্তমান ইউক্রেন) জন্মগ্রহণ করেন। তার পিতা ইয়াকব মুনৎজার ও মাতা মির্ল ডিরিঞ্জার। তিনি উচ্চ বিদ্যালয় পর্যন্ত তলুমাচে ছিলেন, কিন্তু পরে জীবিকার তাগিদে ইতালি চলে যান। ১৯২৭ সালে তিনি ফ্লোরেন্স বিশ্ববিদ্যালয় থেকে সাহিত্যে ডক্টরেট ডিগ্রি অর্জন করেন। এরপর ১৯২৯ সালে তিনি প্রাচীন ইতিহাসে ডিপ্লোমা অর্জন করেন। ১৯৩১ থেকে ১৯৩৩ সাল পর্যন্ত তিনি ফ্লোরেন্সে অধ্যাপক হিসেবে নিয়োজিত ছিলেন। তার প্রথম আগ্রহের বিষয় ছিল এট্রুস্কানদের সংস্কৃতি। ১৯৩০ থেকে ১৯৩৯ সালে তিনি টাস্কানিতে খনন কার্য চালান। ডিরিঞ্জার কেমব্রিজের এমিরিটাস অধ্যাপক থাকাকালীন ১৯৭৫ সালের ১৩ই ফেব্রুয়ারি ইংল্যান্ডের কেমব্রিজে মৃত্যুবরণ করেন। মৃত্যুকালে তার স্ত্রী এলেনা (চেচ্চিনি) ও কন্যা কেদমা বেঁচে ছিলেন। The Alphabet: A Key to the History of Mankind; আইএসবিএন ৮১-২১৫-০৭৪৮-০ History of the Alphabet, 1977; আইএসবিএন ০-৯০৫৪১৮-১২-৩ The Book Before Printing: Ancient, Medieval and Oriental; আইএসবিএন ০-৪৮৬-২৪২৪৩-৯ The Alphabet, আইএসবিএন ০-০৯-০৬৭৬৪২-৪ The Illuminated Book; আইএসবিএন ০-৫৭১-০৮০৭৭-৪ HO 396 WW2 Internees (Aliens) Index Cards 1939-1947, The National Archives, Kew, London, England. "David Diringer, 74, Epigraphy Expert"। দ্য নিউ ইয়র্ক টাইমস। ১৫ ফেব্রুয়ারি ১৯৭৫। পৃষ্ঠা ৩২। সংগ্রহের তারিখ ২২ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Diringer, David", Encyclopaedia Judaica, 2nd Edition, Volume 5, ক্তাব পাবলিশিং, ২০০৭, পৃষ্ঠা ৬৭৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) England & Wales, National Probate Calendar (Index of Wills and Administrations), 1858-1995
পিটার ল্যাডিফোগিড

পিটার নিলসেন ল্যাডিফোগিড (IPA: /ˈlædɪfəʊgɪd/; ১৭ই সেপ্টেম্বর, ১৯২৫ – ২৪শে জানুয়ারি, ২০০৬) একজন ইংরেজ-মার্কিনী ভাষাবিজ্ঞানী ও ধ্বনিবিজ্ঞানী যিনি বিলুপ্তপ্রায় ভাষার শব্দ-উপাত্ত সংগ্রহের জন্য সারা পৃথিবী ঘুরে বেড়াতেন। Peter Ladefoged's home page at UCLA Remembering Peter Ladefoged Tribute to Peter Ladefoged: 80th birthday Obituary: Peter Ladefoged, UCLA Linguistics Professor Death of Peter Ladefoged (Linguist List posting) Some Memories of Peter Ladefoged (notes by Dan Everett at Linguist List) On Endangered Languages: Peter Ladefoged ওয়েব্যাক মেশিনে আর্কাইভকৃত ৭ ফেব্রুয়ারি ২০০৯ তারিখে (PBS interview - with video) The Endangered Language Fund UCLA Phonetics Laboratory ওয়েব্যাক মেশিনে আর্কাইভকৃত ৩০ আগস্ট ২০০৬ তারিখে International Phonetic Association CD supplements to A Course in Phonetics ওয়েব্যাক মেশিনে আর্কাইভকৃত ২০ সেপ্টেম্বর ২০০৬ তারিখে
প্লাইমাউথ (সফটওয়্যার)

প্লাইমাউথ (ইংরেজিঃ Plymouth) লিনাক্স সমর্থনকারী অ্যানিমেশনগুলির জন্য ডাইরেক্ট রেন্ডারিং ম্যানেজার (ডিআরএম) এবং কেএমএস ড্রাইভার ব্যবহার করে এমন একটি মুক্ত বুটস্প্ল্যাশ। এটি ইনিটআরডি-তে প্যাক হয়ে যায়। আই-ক্যান্ডি ছাড়াও প্লাইমাউথ বুটের সময় ব্যবহারকারীর সাথে মিথস্ক্রিয়াও পরিচালনা করে। প্লাইমাউথ ২৫ নভেম্বর, ২০০৮ সালে ফেডোরা ১০ "কেমব্রিজ" মুক্তিতে প্রথম অন্তর্ভুক্ত হয়েছিল যেখানে এটি রেড হ্যাট গ্রাফিকাল বুট (আরএইচজিবি) কে প্রতিস্থাপন করেছিল। উবুন্টু এটিকে ২৯ এপ্রিল ২০১০ সালে প্রকাশিত উবুন্টু ১০.০৪ এলটিএস "লুসিড লিংক্স" অন্তর্ভুক্ত করেছে। ম্যানড্রিভা লিনাক্স স্প্ল্যাশী থেকে প্লাইমাউথ সংস্করণ অ্যাডালি (২০১০.০) তে প্রতিস্থাপন করেছে। এর উন্নয়ন ২০০৭ সালের মে মাসে শুরু হয়েছিল এবং রে স্ট্রোডের নেতৃত্বে পরিচালিত হচ্ছে। তবে, ২০০৮ সালের প্রথমদিকে এই প্রকল্পের পক্ষে খুব কম সমর্থন ছিল, এরপর প্লাইমাউথকে ফেডোরা ১০-তে প্রবর্তনের সিদ্ধান্তটি এর উন্নয়নে গতি দেয়, যা এখন পুরোপুরিভাবে বিকশিত হচ্ছে। সেই থেকে, প্লাইমাউথ ম্যানড্রিভা লিনাক্স ২০১০.০-এ চালু হয়েছে এবং উবুন্টু ১০.০৪-তে, পাশাপাশি কেডিই নিওনেও চালু হয়েছিল। https://cgit.freedesktop.org/plymouth/tag/?h=0.9.5 "2010.0 Notes"। ১৩ জুন ২০১০। ৮ মার্চ ২০১৩ তারিখে মূল থেকে আর্কাইভ করা।  প্রাতিষ্ঠানিক ওয়েবসাইট আর্চউইকিতে প্লাইমাউথ ফেডোরা প্রোজেক্টে প্লাইমাউথ উবুন্টু উইকিতে প্লাইমাউথ
ম্যালাসেজিয়া ফারফার

চামড়ার একেবারে বাইরে বসবাসকারী একপ্রকার ঈস্ট ছত্রাক, যা সাধারণতঃ কোনো ক্ষতি করে না। কিন্তু কিছু কিছু লোকের চামড়ায় এদের সংখ্যা বেশি বেড়ে গেলে ছুলি হয়।
১৮৭৭

১৮৭৭ একটি গ্রেগরীয় সাধারণ বছর। ১০ জানুয়ারি - এলেনা গুরো, রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী। (মৃ. ১৯১৩) ১৮ মার্চ - ক্লেম হিল, অস্ট্রেলীয় ক্রিকেটার। (মৃ. ১৯৪৫) ২ জুলাই - হেরমান হেস, জার্মান-সুইস কবি এবং চিত্রকর। (মৃ. ১৯৬২) ৬ জুলাই - নিথেতো আলকালা-থামোরা, দ্বিতীয় স্পেনীয় প্রজাতন্ত্রের প্রথম প্রধানমন্ত্রী। (মৃ. ১৯৪৯) ১৯ জুলাই - আর্থার ফিল্ডার, ইংরেজ ক্রিকেটার। (মৃ. ১৯৪৯) ২ সেপ্টেম্বর - ফ্রেডেরিক সডি, ইংরেজ রসায়নবিদ। (মৃ. ১৯৫৬) ১১ সেপ্টেম্বর - জেমস জিন্স, ইংরেজ প্রাবন্ধিক ও বৈজ্ঞানিক কল্পকাহিনী লেখক। (মৃ. ১৯৪৬) ২৬ সেপ্টেম্বর - এডমুন্ড গোয়েন, ইংরেজ অভিনেতা। (মৃ. ১৯৫৯) ১৩ অক্টোবর - বার্নার্ড বোসানকুয়েত, ইংরেজ ক্রিকেটার। (মৃ. ১৯৩৬) ২৫ অক্টোবর - হেনরি নরিস রাসেল, মার্কিন জ্যোতির্বিজ্ঞানী, হের্ডসব্রং-রাসেল চিত্রের উদ্ভাবক। (মৃ. ১৯৫৭) ২৯ অক্টোবর - উইলফ্রেড রোডস, ইংরেজ ক্রিকেটার। (মৃ. ১৯৭৩) ২ নভেম্বর - ভিক্টর ট্রাম্পার, ইংরেজ ক্রিকেটার। (মৃ. ১৯১৫)
অমৃতলাল বসু

অমৃতলাল বসু (১৭ই এপ্রিল, ১৮৫৩- ২রা জুলাই, ১৯২৯) ব্রিটিশ আমলের বাঙালি নাট্যকার ও নাট্য অভিনেতা। তার জন্ম হয়েছিল কলকাতায়। নাটক রচনা এবং নাট্যাভিনয়ে সাফল্যের জন্য জনসাধারণের কাছে রসরাজ নামে খ্যাত ছিলেন। গিরিশচন্দ্র ঘোষ ও অর্ধেন্দুশেখর মুস্তফীর উৎসাহে তিনি ন্যাশনাল, গ্রেট ন্যাশনাল, গ্রেট ন্যাশনাল অপেরা কোম্পানি, বেঙ্গল, স্টার, মিনার্ভা ইত্যাদি রঙ্গমঞ্চে সুনামের সাথে অভিনয় করেন। কলকাতা বিশ্ববিদ্যালয় কর্তৃক জগত্তারিণী পদক লাভ করেন। বিশিষ্ট শিক্ষাবিদ ও প্রথম বাঙালি মহিলা এম.এ চন্দ্রমুখী বসু তার সম্পর্কিত বোন। তিনি কলকাতার কম্বুলিয়াটোলা বঙ্গ বিদ্যালয়ে বাল্যশিক্ষা সম্পন্ন করেন। এরপর কিছু সময়ের জন্য হিন্দু স্কুলে পড়াশোনা করার পর তিনি ১৮৬৯ সালে জেনারেল অ্যাসেম্বলিজ ইন্সটিটিউশন থেকে এন্ট্রান্স পাশ করেন। এরপর দুই বছর কলকাতা মেডিক্যাল কলেজে চিকিৎসাশাস্ত্রে পড়াশোনা করেন। তিনি কাশীতে হোমিওপ্যাথি নিয়ে পড়াশোনা করেন। কিছু সময়ের জন্য হোমিওপ্যাথি চর্চার পর তিনি সরকারী চিকিৎসক হিসাবে ফোর্টব্লেয়ার যান। স্বল্প সময়ের জন্য পুলিশ বিভাগেও কাজ করেছেন। তিনি ১৮৭২ সালের ৭ই ডিসেম্বর জোড়াসাঁকোতে মধুসূদন সান্যালের বাড়িতে "নীলদর্পণ নাটকে অভিনয় করেন। পরে ন্যাশনাল, গ্রেট ন্যাশনাল, গ্রেট ন্যাশনাল অপেরা কোম্পানি, মিনার্ভা, স্টার, বেঙ্গল প্রভৃতি রঙ্গমঞ্চে অভিনয় করেন। তিনি মোট চল্লিশটি গ্রন্থ রচনা করেছেন, যাদের মধ্যে চৌত্রিশটি হলো নাটক। তার উল্লেখযোগ্য নাটকগুলো হচ্ছে তরুলতা (১৮৯১), বিমাতা বা বিজয় বসন্ত (১৮৯৩), হরিশচন্দ্র (১৮৯৯), এবং আদর্শ বন্ধু (১৯০০)। প্রহসন রচনায় সিদ্ধহস্ত হলেও তিনি এতে রক্ষণশীলতার পরিচয় দিয়েছেন। নারী শিক্ষা ও নারী স্বাধীনতাকে ব্যঙ্গ করে তিনি তাজ্জব ব্যাপার প্রহসন রচনা করেন। একাকার প্রহসনে নিচু জাতির ইংরেজি শিক্ষার বিরুদ্ধে তীব্র বিদ্রুপ করেন। এছাড়া কালাপানি প্রহসনে হিন্দুদের সমুদ্রযাত্রা এবং বাবু প্রহসনে দেশের প্রগতিশীল সামাজিক আন্দোলনের পথিকৃৎ ব্রহ্মসমাজকে নিয়ে ব্যঙ্গ করেন। হাস্যরসাত্মক নাট্যরচনার জন্য তিনি স্বদেশবাসীর কাছে "রসরাজ" উপাধি পেয়েছিলেন। ইংল্যান্ডের যুবরাজের আগমন উপলক্ষে উকিল জগদানন্দের বাড়িতে অনুষ্ঠিত ঘটনাকে ব্যঙ্গ করে রচিত নাটিকা পরিচালনার জন্য আদালতে দণ্ডিত হন। এই ব্যাপারে সরকার মঞ্চাভিনয়ের জন্য ১৮৭৬ সনে আইন রচনা করে। তার রচিত গ্রন্থের সংখ্যা চল্লিশ এবং তার মধ্যে নাটক চৌত্রিশ। এর মধ্যে উল্লেখযোগ্যঃ তিলতর্পণ, বিবাহবিভ্রাট, তরুলতা (১৮৯১) খাসদখল ব্যাপিকা বিদায় বিমাতা বা বিজয়বসন্ত (১৮৯৩) হরিশচন্দ্র (১৮৯৯) আদর্শ বন্ধু (১৯০০) প্রভৃতি। প্রহসন রচনায় অত্যন্ত পারদর্শী ছিলেন। তার কয়েকটি প্রহসনের নাম: Prof. Sirajul Islam। "অমৃতলাল বসু"। বাংলাপিডিয়া। সংগ্রহের তারিখ ২০১৪-০৪-২৭।  Encyclopaedia of Indian Literature: A-Devo - Google Books। Books.google.co.in। সংগ্রহের তারিখ ২০১৪-০৪-২৭।  শামসুজ্জামান খান; সেলিনা হোসেন, সম্পাদকগণ (জুন ২০১১)। বাংলা একাডেমী চরিতাভিধান। ঢাকা, বাংলাদেশ: বাংলা একাডেমী। পৃষ্ঠা ১৪-১৫। আইএসবিএন 984-07-5138-7।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪২-৪৩, আইএসবিএন ৯৭৮-৮১-৭৯৫৫-১৩৫-৬
১৮৫৩

১১ সেপ্টেম্বর - প্রথম বৈদ্যুতিক টেলিগ্রাফ চালু হয়। সেপ্টেম্বর ২ - নোবেল বিজয়ী (১৯০৯) জার্মান রসায়নবিদ উইলহেম অসওয়াল্ড
১৯২৯

উইকিমিডিয়া কমন্সে ১৯২৯ সংক্রান্ত মিডিয়া রয়েছে। ৭ জানুয়ারি - টেরি মুর, মার্কিন চলচ্চিত্র ও টেলিভিশন অভিনেত্রী। ৯ মার্চ - জিল্লুর রহমান, বাংলাদেশের রাষ্ট্রপতি। (মৃ. ২০১৩) ১ এপ্রিল - আবেদ হোসেন খান, একজন বাংলাদেশি উচ্চাঙ্গ সঙ্গীতশিল্পী, সেতার বাদক ও সুরকার। (মৃ. ১৯৯৬) ৫ জুলাই - ক্যাথরিন হেলমন্ড, মার্কিন অভিনেত্রী ও পরিচালক। (মৃ. ২০১৯) ২৮ সেপ্টেম্বর - লতা মঙ্গেশকর, ভারতীয় কন্ঠশিল্পী। ২৩ অক্টোবর - শামসুর রাহমান, বাংলাদেশি কবি। (মৃ. ২০০৬) এপ্রিল ১৭ - সৈয়দ নওয়াব আলী চৌধুরী, ঢাকা বিশ্ববিদ্যালয়ের অন্যতম প্রধান প্রতিষ্ঠাতা।
১৯২২

উইকিমিডিয়া কমন্সে ১৯২২ সংক্রান্ত মিডিয়া রয়েছে। ৩ এপ্রিল - ডরিস ডে, মার্কিন অভিনেত্রী, গায়িকা, ও প্রাণি-কল্যাণকর্মী। (মৃ. ২০১৯) ২৬ জুলাই - জেসন রবার্ডস, মার্কিন মঞ্চ, চলচ্চিত্র ও টেলিভিশন অভিনেতা। (মৃ. ২০০০) ১ আগস্ট - এ কে নাজমুল করিম, বাংলাদেশী শিক্ষাবিদ ও সমাজবিজ্ঞানী। ১৭ সেপ্টেম্বর - হরিপদ কাপালী, বাংলাদেশী কৃষক, হরি ধানের উদ্ভাবক। ( মৃ. ২০১৭) সুফি আজিজুর রহমান –– বাংলাদেশি দেওবন্দি ইসলামি পণ্ডিত ও সংস্কারক (জ. ১৮৬২) ২৫ জুন - ছন্দের জাদুকর (জ. ১৮৮১, ২৫ ফেব্রু)
১৮৭২

১২ই জানুয়ারি: আক্সুমে ৪র্থ ইয়োহানেস-কে ইথিওপিয়ার সম্রাটের মুকুট পরানো হয়। এটি ছিল শহরটিতে বিগত ২০০ বছরের মধ্যে প্রথমবারের মত মুকুট পরিধান অনুষ্ঠান। ২০শে ফেব্রুয়ারি: মার্কিন যুক্তরাষ্ট্রের নিউ ইয়র্ক শহরে মেট্রোপলিটান মিউজিয়াম অফ আর্ট শিল্পকলা জাদুঘরের উদ্বোধন। ১লা মার্চ: মার্কিন যুক্তরাষ্ট্রের প্রথম জাতীয় উদ্যান হিসেবে ইয়েলোস্টোন জাতীয় উদ্যান-কে ঘোষণা করা হয়। ৩০ নভেম্বর: স্কটল্যান্ডে প্রথম আন্তর্জাতিক ফুটবল ম্যাচ ১৫ আগস্ট - শ্রী অরবিন্দ বা অরবিন্দ ঘোষ, ভারতীয় বাঙালি রাজনৈতিক নেতা, আধ্যাত্মসাধক এবং দার্শনিক। (মৃ.০৫/১২/১৯৫০)
রাজনারায়ণ বসু

রাজনারায়ণ বসু (৭ সেপ্টেম্বর ১৮২৬ - ১৮ সেপ্টেম্বর ১৮৯৯) ছিলেন উনিশ শতকের ভারতীয় বাঙালি চিন্তাবিদ এবং সাহিত্যিক। বাংলা সাহিত্যের প্রথম সার্থক মহাকাব্য মাইকেল মধুসূদন দত্ত রচিত "মেঘনাদবধ" কাব্য ইংরেজিতে অনুবাদ করেন। রাজনারায়ণ বসুর জন্ম ১৮২৬ সালের ৭ সেপ্টেম্বর বর্তমান পশ্চিমবঙ্গের দক্ষিণ ২৪ পরগণা জেলার বোড়াল গ্রামে। তার পূর্বপুরুষদের আদিনিবাস ছিল গড় গোবিন্দপুর, কলিকাতা৷ তিনি ব্রাহ্ম ধর্ম গ্রহণ করেছিলেন বলে গোঁড়া হিন্দু সমাজপতিরা তাঁকে তাঁর জন্মস্থান বোড়াল ছাড়তে বাধ্য করেন। তাঁর বক্তৃতার মধ্য দিয়ে অনেককেই জাতীয়তাবাদে উদ্বুদ্ধ করতে পেরেছিলেন। সাথে সাথে তিনি ১৮৭৩ সালে হিন্দু ধর্মের শ্রেষ্ঠত্ব নামে একটি বক্তৃতা দেন যেখানে তিনি হিন্দু ধর্মের শ্রেষ্ঠত্ব পাশ্চাত্য-বিরোধী মনোভাব প্রকাশ করেন। রাজনারায়ণ ১৮৮০-এর দশকের মাঝামাঝি সময়ে বৃদ্ধ হিন্দুর আশা নামে একটি পুস্তিকার মাধ্যমে তিনি ভারতীয় উপমহাদেশের হিন্দুদের একত্রিত হয়ে একটি সংগঠনের অধীনে আসার আবেদন জানিয়েছিলেন। তাঁর মৃত্যুর পর ১৯০৬ সালে তার অনুসারীগণ হিন্দু মহাসভা নামে একটি সংগঠন প্রতিষ্ঠা করেন। সমাজসংস্কারক হিসেবে তিনি ১৮৫০-এর দশকে বিধবাবিবাহকেও উৎসাহ দিয়েছেন। ১৮৬০ সালে মদ্যপানের বিরোদ্ধে সচেতনতা তৈরির উদ্দেশ্যে তিনি মদ্যপান নিবারণী সভা’ নামে একটি সংগঠন তৈরি করেন। মেদিনীপুর জেলায় তিনি শিক্ষা প্রতিষ্ঠানসহ, গ্রন্থাগারও প্রতিষ্ঠা করেছিলেন। রাজনারায়ণ বসুর এক ভ্রাতুষ্পুত্র ছিলেন বিপ্লবী সত্যেন্দ্রনাথ বসু, যার প্রেসিডেন্সি জেলে ফাঁসি হয়েছিল। রাজসাক্ষী নরেন গোঁসাইকে গুলি করে হত্যা করার জন্য ২৩ নভেম্বর, ১৯০৮ সনে সত্যেন্দ্র নাথ বসুর ফাঁসি হয়। একাজে তার সহযোগী ছিলেন অপর এক বিপ্লবী কানাইলাল দত্ত। রাজনারায়ণ বসু কঠ, কেন, মুণ্ডক ও শ্বেতাশ্বেতর উপনিষদ ও মেঘনাদবধ কাব্য ইংরেজিতে অনুবাদ করেন। তার কিছু উল্লেখযোগ্য গ্রন্থ: রাজনারায়ণ বসুর বক্তৃতা (১ম ভাগ-১৮৫৫, ২য় ভাগ-১৮৭০) ব্রাহ্ম সাধন (১৮৬৫) ধর্মতত্ত্বদীপিকা (১ম ভাগ-১৮৬৬, ২য় ভাগ-১৮৬৭) আত্মীয় সভার সদস্যদের বৃত্তান্ত (১৮৬৭) হিন্দু ধর্মের শ্রেষ্ঠতা (১৮৭৩) সেকাল আর একাল (১৮৭৪) ব্রাহ্মধর্মের উচ্চ আদর্শ ও আমাদিগের আধ্যাত্মিক অভাব (১৮৭৫) হিন্দু অথবা প্রেসিডেন্সি কলেজের ইতিবৃত্ত (১৮৭৬) বাংলা ভাষা ও সাহিত্য বিষয়ক বক্তৃতা (১৮৭৮) বিবিধ প্রবন্ধ (১ম খন্ড-১৮৮২) তাম্বুলোপ হার (১৮৮৬) সারধর্ম (১৮৮৬) বৃদ্ধ হিন্দুর আশা (১৮৮৭) রাজনারায়ণ বসুর আত্মচরিত (১৯০৯) ১৮ সেপ্টেম্বর ১৮৯৯ সালে রাজনারায়ণ মৃত্যুবরণ করেন। রাজনারায়ণ বসুর আত্ম-চরিত, বসু, রাজনারায়ণ, কুন্তলীন প্রেস, ১৯০৯, পৃষ্ঠা ১ "আনন্দবাজার পত্রিকা - মেদিনীপুর"। archives.anandabazar.com।  "রাজনারায়ণ বসু"। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৮।  "বসু, রাজনারায়ণ - বাংলাপিডিয়া"। bn.banglapedia.org।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯০।